ലോക്ഡൗണിന്റെ പേരില് ആരാധനാ സ്വാതന്ത്ര്യം തടയരുത്: കെസിസി ക്ലര്ജി കമ്മീഷന് വെള്ളറട: ഞായറാഴ്ചകളില് മാത്രം നടത്തുന്ന ലോക്ഡൗണ് ക്രൈസ്തവ ആരാധനാ സ്വാതന്ത്ര്യത്തെ തടയുവാനുള്ള മാര്ഗമായി കരുതി പുരോഹിതര്ക്കും വിശ്വാസസമൂഹത്തിനും ബോധപൂര്വം തടസം സൃഷ്ടിക്കുകയും ഞയറാഴ്ച ആരാധനാലയത്തിലേക്ക് പോയതിന്റെ പേരില് പിഴയടിക്കുകയും ചെയ്യുന്ന ഉദ്യോഗസ്ഥര്ക്കെതിരെ കര്ശന നടപടി സ്വീകരിക്കണമെന്ന് കേരള കൗണ്സില് ഓഫ് ചര്ച്ചസ് ക്ലര്ജി കമ്മീഷന് സംസ്ഥാന കമ്മറ്റിയോഗം ആവശ്യപ്പെട്ടു. പള്ളിയിലേക്ക് പോകുന്ന പുരോഹിതരെ തടഞ്ഞു നിര്ത്തുകയും ആരാധനയ്ക്കായി പോകുന്നു എന്നു അറിയിച്ചിട്ടും ദീര്ഘനേരത്തെ ചോദ്യം ചെയ്യലിന് വിധേയമാക്കുകയും ചെയ്യുന്ന സംഭവം സംസ്ഥാനത്തിന്റെ പലഭാഗത്തും ഉണ്ടായിട്ടുണ്ട്. കോവിഡ് നിയന്ത്രണങ്ങള് പാലിച്ച് ആരാധന നടത്തുന്നതിനുള്ള ക്രമീകരണങ്ങളില് സഹകരണം ഉണ്ടാകണമെന്നും കമ്മീഷന് ആവശ്യപ്പെട്ടു. ഇതു സംബന്ധിച്ച് മന്ത്രിസഭാംഗങ്ങള്, പ്രതിപക്ഷ നേതാവ്, ചീഫ് സെക്രട്ടറി, ഡിജിപി എന്നിവര്ക്ക് നിവേദനം നല്കി. ക്ലര്ജി കമ്മീഷന് ചെയര്മാന് ഫാ. ജോസ് കരിക്കം അധ്യക്ഷത വഹിച്ചു. കെസിസി ജനറല് സെക്രട്ടറി ഡോ. പ്രകാശ് പി. തോമസ് യോഗം ഉദ്ഘാടനം ചെയ്തു. കമ്മീഷന് ജനറല് കണ്വീനര് ഫാ. എ.ആര്.നോബിള്, റവ. ഡോ. ജോസഫ് കറുകയില് കോര് എപ്പിസ്ക്കോപ്പാ, ഫാ. എബി കെ. ജോഷ്വാ, ഫാ. ലാല് ചെറിയാന്, ഫാ. ചെറിയാന് ജേക്കബ്, ഫാ. ബിനു കുരുവിള, ഫാ. ടി. ഐ ജെയിംസ്, ഫാ. ബിനു ജോണ്, ഫാ. മാത്യൂസ് വട്ടിയാനിക്കല്, ഫാ ജോബി വര്ഗീസ്, ഫാ. വര്ഗീസ് പടിഞ്ഞാറേക്കര, ഫാ. ഗീവര്ഗീസ് കോടിയാട്ട് എന്നിവര് പ്രസംഗിച്ചു.